pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คืบหน้า! วัคซีนโควิดสัญชาติไทย “ChulaCov19” คาดขึ้นทะเบียนปลายปีนี้ สอดรับเป้าหมาย Medical Hub
วันจันทร์ที่ 9 พฤษภาคม 2565
คืบหน้า! วัคซีนโควิดสัญชาติไทย “ChulaCov19” คาดขึ้นทะเบียนปลายปีนี้ สอดรับเป้าหมาย Medical Hub
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบความคืบหน้าการพัฒนาวัคซีนโควิด “ChulaCov19” ชนิด mRNA ซึ่งขณะนี้อยู่ระหว่างการออกแบบวัคซีนและให้โรงงานในสหรัฐอเมริกาผลิต หลังผ่านการทดสอบในอาสาสมัครระยะที่ 1 และ 2 เรียบร้อยแล้ว โดยพบว่ามีความปลอดภัย สามารถกระตุ้นภูมิได้สูงเป็นที่น่าพอใจ
.
ระยะต่อไป จะเป็นการผลิตวัคซีนเองภายในประเทศ ซึ่งได้มีการส่งเอกสารและข้อมูลต่าง ๆ เข้าสู่การพิจารณาของคณะกรรมการอาหารและยา (อย.) เพื่อขอทดสอบในอาสาสมัครแล้ว และหากผลทดสอบเป็นไปตามเป้า คาดว่าจะขึ้นทะเบียนวัคซีนได้ในปลายปี 65
.
การผลิตวัคซีนสัญชาติไทยครั้งนี้ สอดคล้องกับยุทธศาสตร์การพัฒนาของรัฐบาล ดันไทยเป็นศูนย์กลางสุขภาพนานาชาติ (Medical Hub) ในปี 60 – 69
.
อ่านเพิ่มเติม คลิกhttps://www.thaigov.go.th/news/contents/details/54312
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีข้าวไทย แชมป์โลก 2 ปีซ้อนจากการประกวดข้าวโลก “World’s Best Rice Award 2021”
วันพุธที่ 15 ธันวาคม 2564
​โฆษกรัฐบาลเผย นายกฯ ยินดีข้าวไทย แชมป์โลก 2 ปีซ้อนจากการประกวดข้าวโลก “World’s Best Rice Award 2021”
เชื่อมั่นข้าวไทยมีคุณภาพในตลาดโลก
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้รับทราบผลการประกวดข้าวไทย ยินดีที่ “ข้าวหอมมะลิ 105 ของไทย” ชนะการประกวดข้าวเวทีใหญ่ที่สุดในโลก 2 ปีซ้อน และชื่นชมเกษตรกรไทย ที่ถือเป็นกระดูกสันหลังของชาติ สร้างชื่อเสียงให้ประเทศไทย ซึ่งการประกวดดังกล่าวถือเป็นเครื่องประกันถึงคุณภาพข้าวไทยที่มีชื่อเสียงในตลาดโลก
โฆษกรัฐบาลกล่าวว่า การประกวดดังกล่าวถือเป็นการประกวดข้าวที่ใหญ่ที่สุดในโลก จัดขึ้นเป็นประจําทุกปีในงานประชุมข้าวโลก (World Rice Conference) โดยนิตยสาร The Rice Trader นิตยสารข้าวชั้นนํารายใหญ่ของสหรัฐอเมริกา ระหว่างวันที่ 7-9 ธันวาคม 2564 ที่ผ่านมา ณ เมืองดูไบ โดยงานครั้งนี้จัดขึ้นเป็นครั้งที่ 13 ไทยส่งข้าวเข้าประกวดร่วมกับอีก 5 ประเทศ ได้แก่ สหรัฐอเมริกา จีน อินเดีย เวียดนาม และเมียนมา โดยข้าวที่ไทยส่งเข้าประกวด คือ ข้าวหอมมะลิ 105 ปลูกในภาคตะวันออกเฉียงเหนือ หรือภาคอีสานของไทย ส่งเข้าประกวดโดยสมาคมผู้ส่งออกข้าวไทย ซึ่งที่ผ่านมา ประเทศไทยชนะการประกวดข้าวมาแล้วทั้งสิ้น 7 ครั้งจากทั้งหมด 13 ครั้ง สําหรับเกณฑ์การตัดสินการประกวดข้าวโลกจะตัดสินจากลักษณะภายนอกของข้าวที่ส่งเข้าประกวด และจากคุณสมบัติทางประสาทสัมผัสทั้งก่อนและหลังการหุง และตัดสินจากข้าวที่ได้คะแนนรวมสูงสุด
“รางวัลดังกล่าวจะเป็นเครื่องหมายยืนยัน ความเชื่อมั่น ยกระดับคุณภาพข้าวไทยในตลาดโลก ตามที่รัฐบาลได้ประกาศยุทธศาสตร์ข้าวไทย ปี 2563-2567 ยึดหลักตลาดนําการผลิต ตั้งเป้าไทยเป็นผู้นําในด้านการผลิต การตลาดข้าวและผลิตภัณฑ์ข้าวคุณภาพของโลก อีกทั้งยังเป็นการตอกย้ําให้ทราบว่า ข้าวไทยมีคุณภาพ และมีมาตรฐานระดับสากล ซึ่งรัฐบาลพร้อมให้การสนับสนุนเกษตรกรในการปลูกข้าวที่มีคุณภาพสู้การแข่งขันในตลาดโลก “ โฆษกรัฐบาลกล่าว
โฆษกฯ กล่าวเพิ่มเติมว่า ราคาการส่งออกข้าวของไทยอยู่ในระดับที่สามารถแข็งขันได้ ทําให้ยอดส่งออกข้าวไทยขยายตัวและมีแนวโน้มดีขึ้น โดยล่าสุดไทยส่งออกข้าวแล้วได้กว่า 5.82 ล้านตัน จากที่คาดว่าจะสามารถส่งออกได้เกิน 6 ล้านตันตามเป้าหมายการส่งออกที่ได้กําหนดไว้ในปีนี้ โดยในเดือน พฤศจิกายน ที่ผ่านมา มียอดใบขออนุญาตส่งออกข้าวถึง 825,000 ตัน ซึ่งสูงที่สุดในรอบ 11 เดือน
รัฐบาลไทย-ข่าวทำเนียบรัฐบาล-ขสมก. เดินหน้าตามแผนแก้ปัญหารถรอนาน ตามนโยบายรัฐมนตรีว่าการกระทรวงคมนาคม
วันเสาร์ที่ 25 มิถุนายน 2565
ขสมก. เดินหน้าตามแผนแก้ปัญหารถรอนาน ตามนโยบายรัฐมนตรีว่าการกระทรวงคมนาคม
สั่งการให้ ขสมก. เร่งตรวจสอบและแก้ไขทันที โดยมิให้เกิดผลกระทบกับประชาชน
วันที่ 24 มิ.ย.65 เวลา 14.00 น. นายกิตติกานต์ จอมดวง จารุวรพลกุล ผู้อํานวยการอองค์การขนส่งมวลชนกรุงเทพ (ขสมก.) กระทรวงคมนาคม ได้จัดแถลงข่าวและตอบคําถามสื่อมวลชน เรื่องความคืบหน้าการแก้ไขปัญหารถโดยสารขาดระยะ ในชั่วโมงเร่งด่วน โดยผู้อํานวยการองค์การขนส่งมวลชนกรุงเทพ ได้บรรยายขั้นตอนการแก้ไขปัญหารถโดยสารขาดระยะ เริ่มจากการออกพื้นที่สํารวจปัญหาการให้บริการ ณ อู่จอดรถและป้ายหยุดรถโดยสารต่าง ๆ เจอ การเกลี่ยรถ เกลี่ยคนในช่วงบ่าย ไปให้บริการในช่วงเย็น ที่มีผู้ใช้บริการหนาแน่น รื้อ การกําหนดจุดตัดเสริมให้มีความเหมาะสมในแต่ละเส้นทาง เพื่อเพิ่มรอบการหมุนเวียนรถมาให้บริการประชาชนได้อย่างมีประสิทธิภาพ ตลอดจนปรับแผนการเดินรถให้เหมาะสมในแต่ละวัน ตามสถานการณ์จริง ใช้ โดยมีผู้บริหารองค์การ บัสแฟน และสื่อมวลชนเข้าร่วมรับฟัง ณ ห้องประชุม 1 ชั้น 5 สํานักงานใหญ่ ขสมก.
รัฐบาลไทย-ข่าวทำเนียบรัฐบาล-ลงทะเบียนได้แล้ว! ผู้ประกอบการ พนักงานร้านอาหาร หาบเร่ แผงลอย ฉีดวัคซีนโควิด-19
วันอังคารที่ 7 กันยายน 2564
ลงทะเบียนได้แล้ว! ผู้ประกอบการ พนักงานร้านอาหาร หาบเร่ แผงลอย ฉีดวัคซีนโควิด-19
....
สธ. ร่วมกับ สมาคมภัตตาคารไทย เปิดให้ผู้ประกอบการและบุคลากรที่ทํางานในร้านอาหาร หาบเร่ แผงลอย ที่ยังไม่เคยฉีดวัคซีนโควิด-19
ลงทะเบียนฉีดวัคซีนได้ที่https://bit.ly/3DRfzSL
รับแจ้งวันนัดหมายและสอบถามได้ ผ่านทางไลน์ ไอดี : @thairestaurant
.
โดยแรงงานไทยใช้เลขบัตรประชาชนยืนยันตัวตน ส่วนแรงงานต่างชาติใช้เลขบัตรประชาชนต่างด้าว หรือเลขพาสปอร์ต เริ่มฉีดในเดือน ก.ย. นี้ ที่สถานีกลางบางซื่อ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่ จัดการฝึกอบรมเกษตรกรหลักสูตร “การขับเคลื่อนภาคการเกษตร ตามแนวปรัชญาของเศรษฐกิจพอเพียงและเกษตรทฤษฎีใหม่”
วันพุธที่ 8 กันยายน 2564
ปลัดเกษตรฯ เผยความคืบหน้าการขับเคลื่อนโครงการ 1 ตําบล 1 กลุ่มเกษตรทฤษฎีใหม่ จัดการฝึกอบรมเกษตรกรหลักสูตร “การขับเคลื่อนภาคการเกษตร ตามแนวปรัชญาของเศรษฐกิจพอเพียงและเกษตรทฤษฎีใหม่”
ปลัดเกษตรฯ เผยความคืบหน้าการขับเคลื่อนโครงการ 1 ตําบล 1 กลุ่มเกษตรทฤษฎีใหม่ จัดการฝึกอบรมเกษตรกรหลักสูตร “การขับเคลื่อนภาคการเกษตร ตามแนวปรัชญาของเศรษฐกิจพอเพียงและเกษตรทฤษฎีใหม่” แล้วในหลายพื้นที่
8 ก.ย. 64 ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยความก้าวหน้าการขับเคลื่อนโครงการ 1 ตําบล 1 กลุ่มเกษตรทฤษฎีใหม่ ในส่วนของการดําเนินการโครงการฝึกอบรมเกษตรกรรูปแบบออนไลน์ โดยสํานักงานเกษตรและสหกรณ์จังหวัดลําปาง ได้มีการจัดอบรมหลักสูตร “การขับเคลื่อนภาคการเกษตร ตามแนวปรัชญาของเศรษฐกิจพอเพียงและเกษตรทฤษฎีใหม่” ภายใต้โครงการ 1 ตําบล 1 กลุ่มเกษตรทฤษฎีใหม่ กระบวนการเรียนรู้ครั้งที่ 3 การรวมกลุ่ม ผ่านระบบ Zoom Meeting เพื่อพัฒนากลุ่มเกษตรกรให้มีความเข้มแข็ง สามารถพึ่งพาตนเองได้ โดยมีการส่งเสริมและสนับสนุนให้กลุ่มเกษตรกรมีความเข้มแข็งและมีพลังในการขับเคลื่อนงานในรูปแบบของการรวมกลุ่ม มีเกษตรกรเข้าร่วมรับการอบรม ทั้งสิ้น จํานวน 168 ราย
สํานักงานเกษตรและสหกรณ์จังหวัดสตูล ได้บูรณาการร่วมกับสํานักงานเกษตรและสหกรณ์จังหวัดราชบุรี จัดการฝึกอบรมเกษตรกรจังหวัดสตูล และจังหวัดราชบุรี ภายใต้โครงการ 1 ตําบล 1 กลุ่มเกษตรทฤษฎีใหม่ กระบวนการเรียนรู้ ครั้งที่ 4 มีเกษตรกรเข้าร่วมรับการอบรม จํานวน 49 ราย และจ้างงานระดับตําบล จํานวน 23 ราย
นอกจากนี้ สํานักงานเกษตรและสหกรณ์จังหวัดสตูล ยังได้ลงพื้นที่ติดตามผลการดําเนินงานแปลงเกษตรกรผู้เข้าร่วมโครงการ 1 ตําบล 1 กลุ่มเกษตรทฤษฎีใหม่ ตําบลควนสตอ และตําบลควนโดน อําเภอควนโดน ตําบลทุ่งนุ้ย อําเภอควนกาหลง ตําบลบ้านควน และตําบลควนโพธิ์ อําเภอเมืองสตูล จังหวัดสตูล โดยพบว่าการดําเนินงานนั้น เป็นไปอย่างมีประสิทธิภาพ และตรงตามวัตถุประสงค์ของโครงการเป็นอย่างดี
ทั้งนี้ ยังได้รับรายงานจากสํานักงานเกษตรและสหกรณ์จังหวัดชุมพร มีการลงพื้นที่เยี่ยมเยียนเกษตรกร และร่วมกับเจ้าหน้าที่สํานักงานปศุสัตว์จังหวัดชุมพร พร้อมส่งมอบปัจจัยการผลิตด้านปศุสัตว์ ให้แก่เกษตรกรที่เข้าร่วมโครงการ 1 ตําบล 1 กลุ่มเกษตรทฤษฎีใหม่ ในพื้นที่ อ.ปะทิว อ.ท่าแซะ อ.เมืองชุมพร และอ.พะโต๊ะ จังหวัดชุมพร
รัฐบาลไทย-ข่าวทำเนียบรัฐบาล-ครม.อนุมัติงบกลางปี 65 วงเงิน 937 ล้านบาท เพื่อเป็นค่าใช้จ่ายในการชำระหนี้ค่าซ่อมบำรุงอากาศยานของสำนักงานตำรวจแห่งชาติ
วันอังคารที่ 12 เมษายน 2565
ครม.อนุมัติงบกลางปี 65 วงเงิน 937 ล้านบาท เพื่อเป็นค่าใช้จ่ายในการชําระหนี้ค่าซ่อมบํารุงอากาศยานของสํานักงานตํารวจแห่งชาติ
ครม.อนุมัติงบกลางปี 65 วงเงิน 937 ล้านบาท เพื่อเป็นค่าใช้จ่ายในการชําระหนี้ค่าซ่อมบํารุงอากาศยานของสํานักงานตํารวจแห่งชาติ
วันที่ 12 เมษายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจําปีงบประมาณ 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น กรอบวงเงิน 937 ล้านบาท เพื่อเป็นค่าใช้จ่ายในการชําระหนี้ค่าซ่อมบํารุงอากาศยานปีงบประมาณ 2563 ของสํานักงานตํารวจแห่งชาติ พร้อมอนุมัติให้สํานักงานตํารวจแห่งชาติ ก่อหนี้ผูกพันเกินกว่าที่กําหนดไว้ในพระราชบัญญัติงบประมาณรายจ่ายประจําปีงบประมาณ 2563 ภายในกรอบวงเงิน 937 ล้านบาท
ทั้งนี้เนื่องจากสํานักงานตํารวจแห่งชาติ ได้รับจัดสรรงบประมาณตามพระราชบัญญัติงบประมาณรายจ่ายประจําปีงบประมาณ 2563 ในแผนงานยุทธศาสตร์รักษาความสงบภายในประเทศ โครงการการบังคับใช้กฎหมายอํานวยความยุติธรรม และบริการประชาชน กิจกรรมการบังคับใช้กฎหมายและบริการประชาชน รายการค่าซ่อมบํารุงอากาศยานจํานวนเงิน 949 ล้านบาท แต่สํานักงานตํารวจแห่งชาติ โดยกองบินตํารวจ ได้บริหารสัญญากับบริษัท การบินไทย จํากัด(มหาชน) เกินกว่าวงเงินที่ได้รับจัดสรรจํานวนเงิน 937 ล้านบาท ซึ่งเป็นการก่อหนี้ผูกพันเกินกว่าหรือนอกเหนือไปจากที่กําหนดไว้ในพระราชบัญญัติงบประมาณรายจ่ายประจําปีงบประมาณ 2563
น.ส.ไตรศุลี กล่าวว่า ในเบื้องต้นสํานักงานตํารวจแห่งชาติ โดยกองบินตํารวจได้ขอรับการสนับสนุนงบประมาณรายจ่ายประจําปีงบประมาณ 2565 เพื่อชําระหนี้รายการค่าซ่อมบํารุงอากาศยานปีงบประมาณ 2563 จํานวนเงิน 975 ล้านบาท แต่ได้เจรจาต่อรองภาระหนี้ที่เกิดขึ้นจริงกับผู้บริหารแผนของบริษัทการบินไทยเรียบร้อยแล้ว สรุปยอดเงินที่กองบินตํารวจได้ก่อหนี้ผูกพันไว้เกินกว่าวงเงินงบประมาณ 2563 เงินต้นรวมดอกเบี้ย ณ วันที่ 2 ธันวาคม 2564 จํานวนเงิน 937 ล้านบาท โดยสํานักงานตํารวจแห่งชาติต้องดําเนินการชําระหนี้ให้แล้วเสร็จภายในวันที่ 30 เมษายน 2565 ตามผลการพิจารณาของคณะผู้บริหารแผนโดยความเห็นชอบจากคณะกรรมการเจ้าหนี้ เพื่อไม่ให้เกิดความเสียหายต่อทางราชการเพิ่มขึ้น
ทางบริษัทการบินไทยระบุว่า หากสํานักงานตํารวจแห่งชาติชําระหนี้ตามคําบังคับของศาลรวมจํานวนเงิน 937 ล้านบาท ให้แก่บริษัทจนครบถ้วน ภายในวันที่ 30 เมษายน 2565แล้ว บริษัทจะไม่ติดใจเรียกร้องให้สํานักงานตํารวจแห่งชาติชําระหนี้ตามคําบังคับของศาลในส่วนที่เหลืออีกต่อไป
รัฐบาลไทย-ข่าวทำเนียบรัฐบาล-โฆษกรัฐบาลแจงข่าวเท็จ ยืนยันไม่มีการโอนเงินเข้าบัตรสวัสดิการแห่งรัฐ 1,000 บาท พร้อมเตือนประชาชนระวังQr code หลอกลวง แนะตรวจสอบให้ดีก่อนทำธุรกรรมออนไลน์
วันจันทร์ที่ 20 มิถุนายน 2565
โฆษกรัฐบาลแจงข่าวเท็จ ยืนยันไม่มีการโอนเงินเข้าบัตรสวัสดิการแห่งรัฐ 1,000 บาท  พร้อมเตือนประชาชนระวังQr code หลอกลวง แนะตรวจสอบให้ดีก่อนทําธุรกรรมออนไลน์
โฆษกรัฐบาลแจงข่าวเท็จ ยืนยันไม่มีการโอนเงินเข้าบัตรสวัสดิการแห่งรัฐ 1,000 บาท  พร้อมเตือนประชาชนระวังQr code หลอกลวง แนะตรวจสอบให้ดีก่อนทําธุรกรรมออนไลน์
วันนี้ (20 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี แจงข่าวปลอม จากกรณีที่มีการส่งต่อข้อมูลเกี่ยวกับ "บัตรสวัสดิการแห่งรัฐ" สามารถกดเงินสดได้ 1,000 บาท เงินเข้า 18 มิถุนายน 2565 นั้น ซึ่งศูนย์ต่อต้านข่าวปลอมได้ตรวจสอบและพบว่าเป็นข้อมูลเท็จ ไม่มีการโอนเงินแต่อย่างใด โดยขอให้ประชาชนรับข้อมูลประชาสัมพันธ์จากช่องทางหลัก ที่เชื่อถือได้
โฆษกประจําสํานักนายกรัฐมนตรี กล่าวเพิ่มเติมว่า กรมบัญชีกลาง กระทรวงการคลัง ได้ตรวจสอบระบบการโอนเงินของบัตรสวัสดิการแห่งรัฐพบว่า วันที่ 18 มิถุนายน 2565 ไม่มีเงินเข้าบัตรสวัสดิการแห่งรัฐ 1,000 บาท และทุกวันที่ 18 ของเดือน จะได้รับเงินคืนค่าไฟฟ้า ไม่เกิน 315 บาทต่อครัวเรือนต่อเดือน
นายธนกรฯ กล่าวว่า ขอให้ประชาชนรับข่าวสารจากช่องทางหลัก หรือตรวจสอบผ่านการประชาสัมพันธ์จากหน่วยงานที่รับผิดชอบโดยตรง อย่าหลงเชื่อข้อมูลเท็จ ที่มีผู้ไม่ประสงค์ดีส่งต่อ รวมทั้ง ขอความร่วมมือไม่ส่งต่อข้อมูลดังกล่าว ทั้งนี้ ข่าวสารจากกรมบัญชีกลาง กระทรวงการคลัง สามารถติดตามได้ที่ www.cgd.go.th หรือโทร 02 1277000
พร้อมกันนี้ โฆษกประจําสํานักนายกรัฐมนตรี ห่วงใยการใช้จ่ายของประชาชนผ่านสังคมไร้เงินสด โดยกล่าวว่า ขอให้ประชาชนมีสติในการใช้งาน เพราะอาจมีผู้ไม่หวังดีจงใจใช้ QR Code พิมพ์ URL นําไปสู่เว็บไซต์หลอกลวง (Phishing) ให้กรอกข้อมูลหรือบัญชีธนาคารหรือหลอกให้โอนเงินไปบัญชีคนอื่นที่ไม่ใช่บัญชีของร้านค้า โดยประชาชนควรพิจารณาให้รอบคอบ หากพบว่าลิงก์ หรือ URL ที่ปรากฎขึ้นมาแปลกๆ หรือไม่ตรงกับชื่อเว็บไซต์ที่ใช้บริการอยู่ก็ไม่ควรที่จะกด Scan ต่อ รวมทั้ง ก่อนโอนเงินหรือทําธุรกรรมควรจะตรวจสอบให้แน่ใจว่าเป็นบัญชีของผู้ขาย โดยสอบถามยืนยันกับผู้ขายว่าชื่อบัญชีถูกต้องหรือไม่ก่อนที่จะโอนเงินชําระค่าสินค้า
“ในยุคเทคโนโลยีดิจิทัลที่ช่วยให้การใช้ชีวิตของประชาชนง่าย และรวดเร็วขึ้น เข้าถึงข้อมูลผ่านโทรศัพท์มือถือ ใช้จ่ายผ่านสังคมไร้เงินสด ทําธุรกรรมผ่านโทรศัพท์มือถือ อย่างไรก็ดี มีกลุ่มผู้ไม่หวังดีที่อาศัยใช้ประโยชน์ จากเทคโนโลยีที่ได้รับความนิยมจากประชาชนนี้ ด้วยความห่วงใย ขอให้ประชาชนรับข้อมูลจากแหล่งข้อมูลที่เชื่อถือได้ และตรวจสอบความถูกต้องก่อนทําธุรกรรม เพื่อไม่ให้เกิดปัญหา และความผิดพลาด ทั้งนี้ สามารถตรวจสอบข้อมูลจากหน่วยงานที่เกี่ยวข้องของภาครัฐได้ เพื่อความปลอดภัยของทรัพย์สิน ของประชาชนทุกคน”
รัฐบาลไทย-ข่าวทำเนียบรัฐบาล-กรมสรรพากรขยายกำหนดเวลาในการชำระอากรแสตมป์เป็นตัวเงินสำหรับตราสารที่จัดทำขึ้นถึงวันที่ 31 ธันวาคม 2565
วันศุกร์ที่ 18 กุมภาพันธ์ 2565
กรมสรรพากรขยายกําหนดเวลาในการชําระอากรแสตมป์เป็นตัวเงินสําหรับตราสารที่จัดทําขึ้นถึงวันที่ 31 ธันวาคม 2565
กรมสรรพากรอํานวยความสะดวกให้แก่ผู้เสียภาษีในการชําระอากรแสตมป์เป็นตัวเงินสําหรับตราสารกระดาษและตราสารอิเล็กทรอนิกส์ โดยขยายกําหนดเวลาการชําระอากรแสตมป์เป็นตัวเงิน ทั้งนี้ สําหรับตราสารที่จัดทําขึ้นถึงวันที่ 31 ธันวาคม 2565
กรมสรรพากรอํานวยความสะดวกให้แก่ผู้เสียภาษีในการชําระอากรแสตมป์เป็นตัวเงินสําหรับตราสารกระดาษและตราสารอิเล็กทรอนิกส์ โดยขยายกําหนดเวลาการชําระอากรแสตมป์เป็นตัวเงิน สําหรับตราสารกระดาษสามารถยื่นขอเสียอากรเป็นตัวเงินผ่านระบบอิเล็กทรอนิกส์ และสําหรับตราสารอิเล็กทรอนิกส์ สามารถยื่นขอเสียอากรเป็นตัวเงิน ณ สํานักงานสรรพากรพื้นที่สาขา ทั้งนี้ สําหรับตราสารที่จัดทําขึ้นถึงวันที่ 31 ธันวาคม 2565
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรขยายกําหนดเวลาในการชําระอากรแสตมป์เป็นตัวเงินสําหรับตราสารอิเล็กทรอนิกส์ และตราสารกระดาษ โดยมีรายละเอียด ดังนี้
1. ตราสารอิเล็กทรอนิกส์(1)
• จํานวน 5 ลักษณะ ที่ได้จัดทําขึ้นตั้งแต่วันที่ 1 กรกฎาคม พ.ศ. 2562 ถึงวันที่ 31 ธันวาคม พ.ศ. 2565 สามารถยื่นขอเสียอากรแสตมป์เป็นตัวเงิน ที่สํานักงานสรรพากรพื้นที่สาขาด้วยแบบขอเสียอากรแสตมป์เป็นตัวเงิน
• จํานวน 18 ลักษณะ ที่ได้จัดทําขึ้นตั้งแต่วันที่ 6 ตุลาคม พ.ศ. 2564 ถึงวันที่ 31 ธันวาคม พ.ศ. 2565 สามารถยื่นขอเสียอากรแสตมป์เป็นตัวเงิน ที่สํานักงานสรรพากรพื้นที่สาขาด้วยแบบขอเสียอากรแสตมป์เป็นตัวเงิน
2. ตราสารกระดาษ(2)
• จํานวน 5 ลักษณะ (จ้างทําของ กู้ยืมเงินหรือการตกลงให้เบิกเกินบัญชีธนาคารใบมอบอํานาจ ใบมอบฉันทะให้ลงมติที่ประชุมของบริษัท และค้ําประกัน) ที่ได้จัดทําขึ้นตั้งแต่วันที่ 29 กันยายน พ.ศ.2563 ถึงวันที่ 30 ธันวาคม พ.ศ. 2565 สามารถยื่นขอเสียอากรเป็นตัวเงินผ่านระบบอิเล็กทรอนิกส์ ด้วยแบบขอเสียอากรเป็นตัวเงินสําหรับตราสารอิเล็กทรอนิกส์ (อ.ส.9)
• พร้อมนี้ กรมสรรพากรได้เพิ่มลักษณะตราสารกระดาษอีก จํานวน 18 ลักษณะ ให้สามารถยื่นผ่านระบบอิเล็กทรอนิกส์ใด้ เพื่อให้มีจํานวนเท่ากับการเสียอากรเป็นตัวเงิน สําหรับตราสารอิเล็กทรอนิกส์โดยตราสารที่ได้จัดทําขึ้นตั้งแต่วันที่ 12 กุมภาพันธ์ พ.ศ. 2565 (วันถัดจากวันประกาศลงในราชกิจจานุเบกษา) ถึงวันที่ 31 ธันวาคม พ.ศ. 2565 สามารถยื่นขอเสียอากรเป็นตัวเงินผ่านระบบอิเล็กทรอนิกส์ ด้วยแบบขอเสียอากรเป็นตัวเงินสําหรับตราสารอิเล็กทรอนิกส์ (อ.ส.9)
หากมีข้อสงสัยสอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
(1) อ้างอิงตามประกาศอธิบดีกรมสรรพากรเกี่ยวกับอากรแสตมป์ (ฉบับที่ 64) เรื่อง กําหนดวิธีการชําระอากรเป็นตัวเงินสําหรับตราสารอิเล็กทรอนิกส์ ลงวันที่ 13 มกราคม พ.ศ. 2565
(2) (อ้างอิงตามประกาศอธิบดีกรมสรรพากรเกี่ยวกับอากรแสตมป์ (ฉบับที่ 65) เรื่อง กําหนดวิธีการชําระอากรเป็นตัวเงินตามแบบขอเสียอากรแสตมป์เป็นตัวเงิน สําหรับตราสารอิเล็กทรอนิกส์ (อ.ส.9) ผ่านระบบเครือข่ายอินเทอร์เน็ต สําหรับตราสารบางลักษณะ ลงวันที่ 13 มกราคม พ.ศ. 25'65)”
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-โ​ฆษกรัฐบาลเผย “นายก” กำชับมท. ผู้ว่าฯรับมือสถานการณ์ฝนตกหนักน้ำท่วมเหนือ-อีสาน เตรียมนำคณะลงพื้นที่อุบลฯ ติดตามการบริหารจัดการน้ำ อุบลราชธานี – โขงเจียม ศุกร์นี้
วันจันทร์ที่ 11 ตุลาคม 2564
โ​ฆษกรัฐบาลเผย “นายก” กําชับมท. ผู้ว่าฯรับมือสถานการณ์ฝนตกหนักน้ําท่วมเหนือ-อีสาน เตรียมนําคณะลงพื้นที่อุบลฯ ติดตามการบริหารจัดการน้ํา อุบลราชธานี – โขงเจียม ศุกร์นี้
​โฆษกรัฐบาลเผย “นายก” กําชับมท. ผู้ว่าฯรับมือสถานการณ์ฝนตกหนักน้ําท่วมเหนือ-อีสาน เตรียมนําคณะลงพื้นที่อุบลฯ ติดตามการบริหารจัดการน้ํา อุบลราชธานี – โขงเจียม ศุกร์นี้
วันนี้ (11 ต.ค. 64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนในพื้นที่เสี่ยงที่จะได้รับผลกระทบจากพายุที่จะเข้าประเทศไทย หลังได้รับรายงานการวิเคราะห์สภาพภูมิอากาศและการคาดการณ์ฝนของสํานักงานทรัพยากรน้ําแห่งชาติพบว่า สถานการณ์พายุโซนร้อน “ไลออนร็อก” บริเวณประเทศลาวปะทะกับความกดอากาศสูงแล้วอ่อนกําลังลงอย่างรวดเร็วและสลายตัวไป ส่วนพายุโซนร้อน “คมปาซุ” บริเวณมหาสมุทรแปซิฟิกใกล้ประเทศฟิลิปปินส์ คาดว่าจะทวีกําลังแรงขึ้น และเคลื่อนที่ทางตะวันตกผ่านแนวประเทศจีนตอนใต้ ส่งผลให้ปริมาณฝนสะสม 24 ชั่วโมงที่ผ่านมาเกิน 90 มิลลิเมตร ที่จังหวัดตราด สกลนคร มุกดาหารและหนองคาย และมีหลายพื้นที่เสี่ยงน้ําหลากดินโคลนถล่ม จากฝนตกหนักมากกว่า 90 มิลลิเมตร ดังนี้ ภาคเหนือ (น่าน เพชรบูรณ์ นครสวรรค์ อุทัยธานี) ภาคตะวันออกเฉียงเหนือ (ชัยภูมิ ขอนแก่น เลย หนองคาย บึงกาฬ นครพนม อุดรธานี สกลนคร) ภาคตะวันออก (ระยอง จันทบุรี ตราด) และภาคใต้ (ระนอง พังงา) ทั้งนี้นายกรัฐมนตรีได้สั่งการให้กระทรวงมหาดไทย ผู้ว่าราชการจังหวัด เตรียมพร้อมช่วยเหลือประชาชนที่จะได้รับผลกระทบจากน้ําท่วมฉับพลัน พร้อมกําชับให้นําเทคโนโลยีสารสนเทศมาใช้ในการบริหารจัดการสาธารณภัยของประเทศ ใช้ในบัญชาการสถานการณ์และแก้ไขปัญหาให้สอดคล้องกับสภาพความเสี่ยงภัยในแต่ละพื้นที่ รวมทั้งการนําแอปพลิเคชั่น ต่างๆ เช่น Line มาใช้เป็นช่องทาง เพิ่มเพื่อสื่อสารข้อมูลข่าวสารด้านสาธารณภัยให้เข้าถึงประชาชนอย่างรวดเร็วและครอบคลุมด้วย
โฆษกประจําสํานักนายกรัฐมนตรี กล่าวว่า ในวันศุกร์ที่ 15 ตุลาคม 2564 นายกรัฐมนตรีพร้อมคณะมีกําหนดการลงพื้นที่จังหวัดอุบลราชธานีเพื่อเยี่ยมชมการดําเนินงานของโรงเรียนวัดป่าศรีแสงธรรม ซึ่งเป็นโรงเรียนที่จัดการเรียนการสอนได้บูรณาการเรื่องสิ่งแวดล้อมสอดคล้องกับบริบทของชุมชนคือพลังงานและการเกษตร จนเป็นที่รู้จักในนามโรงเรียนพลังงานทดแทนต้นแบบ และศูนย์เรียนรู้โคก หนอง นา โดยได้รับพระบรมราชานุญาตให้ใช้ชื่อ โครงการพระราขทานโคก หนอง นา แห่งน้ําใจและความหวัง (วัดป่าศรีแสงธรรม) พร้อมกันนี้ นายกรัฐมนตรีจะติดตามแนวทางการบริหารจัดการน้ํา อุบลราชธานี – โขงเจียมด้วย
---------------------------------
รัฐบาลไทย-ข่าวทำเนียบรัฐบาล-กรมการขนส่งทางบก ชี้แจงข่าว การใช้กรอบทะเบียนรถสกรีนลายกราฟิกเลียนแบบป้ายประมูลได้ไม่ผิดกฎหมาย เป็นข่าวปลอม
วันจันทร์ที่ 6 กันยายน 2564
กรมการขนส่งทางบก ชี้แจงข่าว การใช้กรอบทะเบียนรถสกรีนลายกราฟิกเลียนแบบป้ายประมูลได้ไม่ผิดกฎหมาย เป็นข่าวปลอม
...
ตามที่มีการโพสต์และแชร์ข้อความในสื่อต่าง ๆ เกี่ยวกับประเด็นเรื่อง ใช้กรอบทะเบียนรถสกรีนลายกราฟิกเลียนแบบป้ายประมูล ไม่ผิดกฎหมาย ทางศูนย์ต่อต้านข่าวปลอมได้ตรวจสอบข้อเท็จจริงโดย กรมการขนส่งทางบก กระทรวงคมนาคม พบว่าข้อมูลที่ปรากฏดังกล่าว เป็นข้อมูลเท็จ
กรณีที่มีการเผยแพร่ข้อความว่า สามารถใช้กรอบทะเบียนรถสกรีนลายกราฟิก เป็นลายเดียวกับป้ายประมูลได้ โดยไม่ผิดกฎหมาย เพราะขนส่งออกเองนั้น ทางกรมการขนส่งทางบก กระทรวงคมนาคม ได้ชี้แจงว่าเรื่องดังกล่าวไม่เป็นความจริง และขอเตือนประชาชนอย่าหลงเชื่อข้อความดังกล่าว เนื่องจากการกระทําดังกล่าวมีความผิดตามกฎหมาย โดยการแก้ไข ดัดแปลง แผ่นป้ายทะเบียนรถทั้งหมดหรือบางส่วน การเขียนแก้ไขตัวเลขด้วยลายมือให้เป็นเลขอื่นตามความเชื่อส่วนบุคคล รวมถึงกรณีที่นําวัสดุ เช่น แผ่นทองคําเปลวหรือแผ่นสติ๊กเกอร์ ติดทับจนบดบังตัวอักษรหรือตัวเลขบนแผ่นป้ายทะเบียนรถ กรณีการใช้แผ่นป้ายทะเบียนรถสกรีนลวดลายกราฟิกเลียนแบบแผ่นป้ายทะเบียนประมูล รวมทั้งการนําแผ่นป้ายพลาสติกที่สกรีนลายกราฟิกไปใช้ครอบแผ่นป้ายทะเบียนรถ ทําให้เข้าใจผิดว่าเป็นแผ่นป้ายทะเบียนประมูล นอกจากนี้ ยังมีกรณีทําแผ่นป้ายทะเบียนรถใหม่ทั้งแผ่นเลียนแบบแผ่นป้ายทะเบียนประมูลโดยใช้เลขทะเบียนเดิม และการใช้แผ่นป้ายทะเบียนรถที่ทางราชการไม่ได้ออกให้ การกระทําดังกล่าวเป็นความผิด ตามพระราชบัญญัติรถยนต์ พ.ศ. 2522 มาตรา 11 ประกอบมาตรา 60 ฐานใช้แผ่นป้ายทะเบียนมีลักษณะไม่ถูกต้องตามที่กําหนดในกฎกระทรวงหรือนําวัสดุหรือสิ่งอื่นใดมาปิดบัง หรือติดไว้ในบริเวณใกล้เคียงกับแผ่นป้ายทะเบียนรถ ปรับสูงสุดไม่เกิน 2,000 บาท และหากตรวจสอบแล้วพบว่าเป็นแผ่นป้ายทะเบียนรถปลอม หมายเลขทะเบียนรถไม่ตรงกับเครื่องหมายแสดงการเสียภาษีประจําปี ไม่ตรงกับสําเนาใบคู่มือจดทะเบียนรถ และรายละเอียดของตัวรถ ซึ่งอาจทําให้ผู้อื่นเกิดความสับสนและไม่สามารถระบุหมายเลขทะเบียนรถได้ อาจมีความผิดตามประมวลกฎหมายอาญา มาตรา 265 ฐานปลอมแปลงเอกสารราชการ ต้องระวางโทษจําคุกตั้งแต่ 6 เดือน ถึง 5 ปี และปรับตั้งแต่ 1,000 บาท ถึง 10,000 บาท
ดังนั้น ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ เพื่อให้ประชาชนได้รับข้อมูลข่าวสารจากกรมการขนส่งทางบก กระทรวงคมนาคม สามารถติดตามข้อมูลได้ที่เว็บไซต์ www.dlt.go.th หรือโทร. 02 2718888
บทสรุปของเรื่องนี้คือ : การใช้ป้ายทะเบียนรถที่ตกแต่งลวดลาย หรือใช้ที่ครอบแผ่นป้ายทะเบียนรถ ทําให้มองเป็นป้ายประมูล เป็นการกระทําที่ผิดกฎหมาย มีโทษปรับสูงสุดไม่เกิน 2,000 บาท
หน่วยงานที่ตรวจสอบ : กรมการขนส่งทางบก กระทรวงคมนาคม
รัฐบาลไทย-ข่าวทำเนียบรัฐบาล-เอนก" นำทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
วันจันทร์ที่ 17 มกราคม 2565
เอนก" นําทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
เอนก" นําทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
"เอนก" นําทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
ลั่น! อว. พร้อมขับเคลื่อนประเทศไทยสู่ประเทศที่พัฒนาแล้วผ่านBCG ภายในปี 80 นําร่องสตูลเป็นพื้นที่ต้นแบบ
14 มกราคม 2565 : ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) นําทีมผู้บริหารภายใต้สังกัด อว. ประกอบด้วย ศ.ดร.นพ.สิริฤกษ์ ทรงศิวิไล ปลัด อว. ดร.ดนุช ตันเทอดทิตย์ ผู้ช่วย รมว.อว. นายเพิ่มสุข สัจจาภิวัฒน์ เลขาธิการสํานักงานปรมาณูเพื่อสันติ (ปส.) นพ.ปฐม สวรรค์ปัญญาเลิศ อธิบดีกรมวิทยาศาสตร์บริการ (วศ.) ดร.วิภารัตน์ ดีอ่อง ผู้อํานวยการสํานักงานการวิจัยแห่งชาติ (วช.) ร่วมประชุมหารือกับผู้แทน อว.ส่วนหน้า และรับฟังรายงานผลความคืบหน้าในพื้นที่ ที่ มรภ.สงขลา วิทยาเขตสตูล เพื่อบูรณาการความร่วมมือ ยกระดับการวิจัยและการพัฒนาให้ยั่งยืนในพื้นที่ จ.สตูล
ศ.(พิเศษ) ดร.เอนก กล่าวว่าการขับเคลื่อนประเทศไทยไปสู่ประเทศที่พัฒนาแล้ว ต้องการความพร้อมในทุกด้านๆ และเดินหน้าไปด้วยกัน ในส่วนของ อว. มีความพร้อมครอบคลุมในทุกๆ ด้าน ทั้งมีเครือข่ายมหาวิทยาลัยทั่วประเทศที่ดีพร้อมไปด้วยวิทยาการความรู้ต่างๆ ได้เปรียบเชิงพื้นที่และความใกล้ชิดชุมชน สามารถให้บริการและรองรับสิ่งต่างๆ ได้อย่างมากมายและมีประสิทธิภาพ แต่ต้องอาศัยความร่วมมือจากทุกภาคส่วน อว.ส่วนหน้า ถือเป็นตัวแทนที่สําคัญและเป็นพลังในการบริหารจัดการภารกิจต่างๆ ที่ตอบโจทย์นโยบายต่างๆ ของส่วนกลางให้สําเร็จอย่างเป็นรูปธรรมยิ่งขึ้น และอยากให้ทุกฝ่ายคํานึงถึงการพัฒนาต่อยอดในระยะสั้นให้ดีที่สุด พร้อมวางแผนการพัฒนาในระยะกลางและระยะยาวต่อไป เพราะการที่จะขับเคลื่อนประเทศที่พัฒนาแล้วนั้นต้องอาศัย การบริหารจัดการอย่างมีแบบแผน และมุ่งปฏิบัติให้เกิดผลสําเร็จให้ได้ ถ้าทุกภาคส่วนบูรณาการร่วมกัน ตนมั่นใจว่า อว. จะพาประเทศไทยก้าวสู่การเป็นประเทศที่พัฒนาแล้วภายในปี 2580 ได้อย่างแน่นอน
รมว.อว. กล่าวต่อว่าวันนี้สิ่งสําคัญที่ อว. จะขับเคลื่อนให้เกิดขึ้นให้ได้คือ การพัฒนาประเทศด้วย BCG ซึ่งเป็นโครงสร้างหลักของประเทศที่พัฒนาแล้ว การมีการเกษตรที่ยอดเยี่ยม การปศุสัตว์ที่ดี โภชนาการและการท่องเที่ยวชั้นยอด รวมถึงระบบนิเวศที่บริสุทธิ์ จะทําให้คุณภาพชีวิตของคนในประเทศดีขึ้น เป็นการยกระดับประเทศอย่างแท้จริง และ อว. ตั้งเป้าเป็นอย่างยิ่งว่าการนําวิทยาศาสตร์และเทคโนโลยีเข้าไปช่วยภาคเกษตรกรรมและอุตสาหกรรมต่างๆ จะช่วยยกระดับมูลค่าสินค้าและบริการให้สูงขึ้น จ.สตูล ได้เปรียบในเชิงพื้นที่ ซึ่งมีสถานที่ท่องเที่ยวมากมาย ปริมาณผู้คนที่ไม่มากเกินไป ระบบนิเวศสิ่งแวดล้อมต่างๆ ดีมาก เหมาะแก่การพัฒนาให้เป็นเมืองต้นแบบในการพัฒนาสู่ระดับโลก เพื่อเป็นต้นแบบให้จังหวัดต่างๆ ที่มีของดี ของเด็ด หันมาใส่ใจพื้นที่ของตนและร่วมมือกันพัฒนา เพราะไม่เพียงแต่จังหวัดจะมีชื่อเสียง จะทําให้เกิดการยกระดับความรู้ ความสามารถ ของประชาชนในพื้นที่ และเกิดอาชีพใหม่ๆ มากมาย ถ้าทั้งประเทศร่วมกันคิด ร่วมกันพัฒนา เราก็จะเดินไปสู่ความสําเร็จด้วยกัน
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ห่วงสถานการณ์น้ำท่วมพื้นที่ภาคใต้ตอนใต้ จากสภาวะน้ำทะเลหนุนสูง เร่งระบายน้ำ เคลียร์ถนน เปิดเส้นทางสัญจรโดยเร็ว สั่งทีมมอนิเตอร์น้ำ รายงานตรงตลอด 24 ชม.
วันศุกร์ที่ 3 ธันวาคม 2564
โฆษกรัฐบาล เผย “นายกฯ” ห่วงสถานการณ์น้ําท่วมพื้นที่ภาคใต้ตอนใต้ จากสภาวะน้ําทะเลหนุนสูง เร่งระบายน้ํา เคลียร์ถนน เปิดเส้นทางสัญจรโดยเร็ว สั่งทีมมอนิเตอร์น้ํา รายงานตรงตลอด 24 ชม.
โฆษกรัฐบาล เผย “นายกฯ” ห่วงสถานการณ์น้ําท่วมพื้นที่ภาคใต้ตอนใต้ จากสภาวะน้ําทะเลหนุนสูง เร่งระบายน้ํา เคลียร์ถนน เปิดเส้นทางสัญจรโดยเร็ว สั่งทีมมอนิเตอร์น้ํา รายงานตรงตลอด 24 ชม.
วันที่ 3 ธ.ค.64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยสถานการณ์น้ําท่วมในพื้นที่ภาคใต้หลายจังหวัด จากสถานการณ์ฝนตกหนักบริเวณภาคใต้ตอนล่าง รวมทั้งภาวะน้ําทะเลหนุนสูงทําให้หลายพื้นที่ การระบายน้ําเป็นไปได้ช้า ส่งผลให้เกิดน้ําท่วมฉับพลัน น้ําป่าไหลหลาก และน้ําล้นตลิ่ง ทําให้หลายเส้นทางไม่สามารถสัญจรได้ นายกรัฐมนตรีเร่งให้จังหวัด กรมทางหลวงชนบท กรมป้องกันและบรรเทาสาธารณภัย และฝ่ายความมั่นคง ตํารวจ ทหาร เข้าไปช่วยเหลือประชาชนในพื้นที่เสี่ยงน้ําท่วม ซ่อมแซมเส้นทางสัญจรที่ชํารุด กําจัดสิ่งกีดขวาง เปิดเส้นทางสัญจร เพื่อให้ประชาชนใช้รถ ใช้ถนน ด้วยความปลอดภัย โดยเฉพาะถนนสายเอเชีย 41 ซึ่งถนนเอเชียเป็นเส้นทางสายหลักทางภาคใต้ฝั่งทะเลอ่าวไทย รวมทั้งต้องอัพเดตสภาพอากาศและเส้นทางสัญจร ให้ประชาชนทราบ จนกว่าสถานการณ์ในพื้นที่จะคลี่คลายและกลับสู่สภาวะปกติ
นายธนกรยังกล่าวเพิ่มเติมว่า นายกรัฐมนตรีได้ดูแลสถานการณ์น้ํามาตลอด มีทีมงานเฉพาะคอยติดตามมอนิเตอร์สถานการณ์น้ําท่วมในทุกพื้นที่ รายงานตรงเพื่อนายกรัฐมนตรีจะได้มีข้อสั่งการตรงไปยังส่วนราชการที่รับผิดชอบ เพื่อเร่งช่วยเหลือพี่น้องประชาชนในพื้นที่อย่างทันท่วงที รวมทั้งยังฝากเตือนพี่น้องหลายจังหวัดในภาคใต้ ซึ่งช่วงปลายปีนี้ เป็นฤดูมรสุมภาคใต้ ยังคงมีฝนตกหนักบริเวณภาคใต้ตอนล่าง รวมทั้งภาวะน้ําทะเลหนุนสูง จึงขอให้ประชาชนติดตามข่าวสาร เตรียมรับมือน้ําท่วมน้ําหลาก ทั้งในส่วนบ้านเรือนและพื้นที่การเกษตรด้วย
รัฐบาลไทย-ข่าวทำเนียบรัฐบาล-นายกรัฐมนตรีเสนออาเซียนร่วมมือแก้ปัญหาโควิด-19 อย่างเป็นรูปธรรม
วันพุธที่ 27 ตุลาคม 2564
นายกรัฐมนตรีเสนออาเซียนร่วมมือแก้ปัญหาโควิด-19 อย่างเป็นรูปธรรม
วันพุธที่ 27 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ได้กล่าวถ้อยแถลงแสดงวิสัยทัศน์ในการประชุมสุดยอดอาเซียน ครั้งที่ 38 โดยได้เสนอประเด็นที่อาเซียนควรให้ความสําคัญในภูมิภาค ประกอบด้วย การดําเนินการตามข้อริเริ่มในกรอบอาเซียนเพื่อแก้ไขปัญหาโควิด-19 ให้มีประสิทธิภาพและเสริมสร้างความพร้อมรับมือโรคอุบัติใหม่ สร้างความมั่นคงทางสาธารณสุขในระยะยาว และส่งเสริมความร่วมมือด้านการวิจัยและพัฒนาวัคซีน ซึ่งไทยกําลังพัฒนาวัคซีนภายในประเทศและยินดีร่วมมือกับสมาชิกอาเซียน เห็นควรเริ่มเปิดภูมิภาคและส่งเสริมการเดินทางระหว่างกันอย่างปลอดภัย และปรับกระบวนทัศน์ในการใช้ชีวิตทุกด้านเพื่อสร้างสมดุลโดยเห็นว่า “วาระสีเขียวของอาเซียน”ควรเป็นแนวทางของภูมิภาคเพื่อส่งเสริมการเติบโตทางเศรษฐกิจอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบทติดตั้งเสาหลักนำทางยางธรรมชาติบนสายทางในจังหวัดร้อยเอ็ด เดินหน้าเพิ่มประสิทธิภาพความปลอดภัยทางถนนต่อเนื่อง
วันพฤหัสบดีที่ 20 มกราคม 2565
กรมทางหลวงชนบทติดตั้งเสาหลักนําทางยางธรรมชาติบนสายทางในจังหวัดร้อยเอ็ด เดินหน้าเพิ่มประสิทธิภาพความปลอดภัยทางถนนต่อเนื่อง
พร้อมส่งเสริมการใช้ยางพาราในประเทศ ตามนโยบาย   ของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยแขวงทางหลวงชนบทร้อยเอ็ด หมวดบํารุงทางหลวงชนบทสุวรรณภูมิ ดําเนินการติดตั้งเสาหลักนําทางยางธรรมชาติ (Rubber Guide Post : RGP) บนสายทางในจังหวัดร้อยเอ็ด ทั้งหมด 759 ต้น จํานวน 4 สายทาง ได้แก่
1. ถนนทางหลวงชนบทสาย รอ.3013 แยกทางหลวงแผ่นดินหมายเลข 202 - บ้านอาจสามารถ อําเภอสุวรรณภูมิ และอาจสามารถ จํานวน 184 ต้น
2. ถนนทางหลวงชนบทสาย รอ.3014 แยกทางหลวงแผ่นดินหมายเลข 215 - บ้านสงแคน อําเภอสุวรรณภูมิ และเกษตรวิสัย จํานวน 182 ต้น
3. ถนนทางหลวงชนบทสาย รอ.6038 บ้านสุวรรณภูมิ - บ้านตาหยวก อําเภอสุวรรณภูมิ จํานวน 265 ต้น
4. ถนนทางหลวงชนบทสาย รอ.3048 แยกทางหลวงแผ่นดินหมายเลข 215 - บ้านตาเณร อําเภอสุวรรณภูมิ จํานวน 128 ต้น
เนื่องจาก RGP เป็นเสาหลักนําทางที่มียางพาราเป็นส่วนประกอบจึงมีความยืดหยุ่นสูง การติดตั้ง RGP บนสายทางจะช่วยลดความสูญเสียและความรุนแรงจากการเกิดอุบัติเหตุทางถนน เป็นการเพิ่มประสิทธิภาพความปลอดภัยในสายทางให้กับประชาชนผู้ใช้เส้นทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ผลักดันการใช้ยางพาราภายในประเทศโดยการนํามาเป็นวัสดุในการผลิตอุปกรณ์อํานวยความปลอดภัย ช่วยสร้างเสถียรภาพทางราคาของยางพาราและช่วยพัฒนาคุณภาพชีวิตของเกษตรกรชาวสวนยางให้ดีขึ้น
รัฐบาลไทย-ข่าวทำเนียบรัฐบาล-PM thanks all concerned agencies for facilitating vaccination of foreign residents
วันอังคารที่ 19 ตุลาคม 2564
PM thanks all concerned agencies for facilitating vaccination of foreign residents
PM thanks all concerned agencies for facilitating vaccination of foreign residents
Government Spokesperson Thanakorn Wangboonkongchana disclosed about the performance of the website:https://expatvac.consular.go.th, set up since August 1, 2021 by Ministry of Foreign Affairs, in collaboration with Ministry of Public Health, as the COVID-19 vaccination registration site for foreign residents in Thailand.
According to theGovernment Spokesperson, over 70,000foreign residents in Thailand who registered have been vaccinated, and the overall number of foreigners who have been vaccinated so far is over a million. Prime Minister and Defense Minister Gen. Prayut Chan-o-cha has also been reported on the number of vaccinated foreign residents, and thanked all concerned sectors for facilitating foreign residents in the country and ensuring their access to COVID-19 vaccines in a bid to promote good health for everyone who resides in Thailand. He also expressed concern over the wellbeing of Thai citizens living abroad.
The Government Spokesperson also affirmed the Thai Government’s commitment to provide equitable care to foreign residents, and to give COVID-19 shots to at least 70% of both Thai and foreign residents combined by the end of 2021. Thailand aims to reopen the country on the basis of universal prevention by implementing the “Smart Control and Living with COVID-19” plan.
รัฐบาลไทย-ข่าวทำเนียบรัฐบาล-​ครม.เห็นชอบไทย-จีนจับมือผลักดันอุตสาหกรรมภาพยนตร์ทั้งระบบ ใช้เป็นSoft power ส่งเสริมการค้า การลงทุน ท่องเที่ยว หนุนอุตสาหกรรมภาพยนตร์-ดิจิทัลโตหลายเท่าตัว
วันอังคารที่ 19 ตุลาคม 2564
​ครม.เห็นชอบไทย-จีนจับมือผลักดันอุตสาหกรรมภาพยนตร์ทั้งระบบ ใช้เป็นSoft power ส่งเสริมการค้า การลงทุน ท่องเที่ยว หนุนอุตสาหกรรมภาพยนตร์-ดิจิทัลโตหลายเท่าตัว
​ครม.เห็นชอบไทย-จีนจับมือผลักดันอุตสาหกรรมภาพยนตร์ทั้งระบบ ใช้เป็นSoft power ส่งเสริมการค้า การลงทุน ท่องเที่ยว หนุนอุตสาหกรรมภาพยนตร์-ดิจิทัลโตหลายเท่าตัว
วันนี้ 19 ต.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 ตุลาคม 2564 ว่า ครม.เห็นชอบร่างบันทึกความเข้าใจว่าด้วยความร่วมมือด้านภาพยนตร์ระหว่างทบวงกิจการภาพยนตร์แห่งสาธารณรัฐประชาชนจีนและกระทรวงวัฒนธรรมแห่งราชอาณาจักรไทย ที่จะมีการลงนามในช่วงประมาณต้นปี 2565 ตามที่กระทรวงวัฒนธรรมเสนอ เพื่อส่งเสริมความร่วมมือด้านภาพยนตร์ของทั้งสองประเทศ โดยร่างบันทึกความเข้าใจมีสาระสําคัญเป็นการกําหนดความร่วมมือด้านภาพยนตร์ของทั้งสองฝ่ายภายในระยะเวลา 5 ปี อาทิ
1.เป็นเจ้าภาพจัดนิทรรศการภาพยนตร์หนึ่งครั้ง และส่งคณะผู้แทนภาพยนตร์ไปร่วมกิจกรรม
2.สนับสนุนให้องค์กรภาพยนตร์และบุคคลของทั้งสองประเทศ แลกเปลี่ยน ร่วมมือ และแบ่งปันข้อมูลอุตสาหกรรมซึ่งกันและกัน
3.สนับสนุนการร่วมผลิตภาพยนตร์ในประเด็นความสนใจร่วมกัน
4.สนับสนุนให้ผู้สร้างภาพยนตร์และภาพยนตร์ของทั้งสองประเทศ มีส่วนร่วมในเทศกาลภาพยนตร์ที่จัดขึ้น
5.สนับสนุนให้ช่องโทรทัศน์หรือภาพยนตร์ของทั้งสองประเทศ นําเข้าและออกอากาศภาพยนตร์ของกันและกัน
6.สนับสนุนให้หอภาพยนตร์ของทั้งสองประเทศ ขยายการแลกเปลี่ยนและความร่วมมือด้านข้อมูลภาพและเสียงตามหลักผลประโยชน์ร่วมกัน
7.สนับสนุนให้มีการจัดทําข้อตกลงในการร่วมผลิตภาพยนตร์ระหว่างรัฐบาลของทั้งสองประเทศ
ร่างบันทึกความเข้าใจฉบับนี้จะส่งผลให้เกิดประโยชน์ในหลายด้าน โดยเฉพาะความร่วมมือในการผลิตภาพยนตร์ระหว่างรัฐบาลทั้งสองประเทศ สนับสนุนการนําเข้าและออกอากาศภาพยนตร์ระหว่างกัน ซึ่งจะส่งผลดีต่อกิจกรรมทางเศรษฐกิจของธุรกิจต่างๆ ที่เกี่ยวข้อง อาทิ การใช้สถานที่ถ่ายทํา การเช่าโรงถ่ายทํา การจ้างทีมสตั๊นท์ เป็นต้น นอกจากนี้ การร่วมลงทุนภาพยนตร์ร่วมกันจะถือได้ว่าภาพยนตร์ที่ผลิตได้เป็นภาพยนตร์สองสัญชาติ จะทําให้ไทยสามารถจัดฉายในประเทศจีนได้โดยไม่ต้องผ่านระบบการกําหนดสัดส่วน (Quota) ภาพยนตร์ต่างประเทศ ซึ่งตลาดภาพยนตร์ในประเทศจีนมีขนาดใหญ่เป็นอันดับ 2 ของโลก รองจากสหรัฐอเมริกา ในปีพ.ศ. 2562 มีมูลค่าการขายตั๋วอยู่ที่ 64,200 ล้านหยวน หรือประมาณ 337,050 ล้านบาท เพิ่มขึ้นจากปีก่อนหน้า ร้อยละ 5.9 และในช่วง 5 ปีที่ผ่านมา มีจํานวนโรงภาพยนตร์เพิ่มขึ้นอย่างต่อเนื่อง โดยใน ปีพ.ศ. 2562 มีจํานวนโรงภาพยนตร์ทั้งสิ้น 68,992 โรง ซึ่งถือว่าเป็นประเทศที่มีจํานวนโรงภาพยนตร์มากที่สุดในโลก
“นับเป็นจุดเริ่มต้นของการขยายความร่วมมือเพื่อเพิ่มมูลค่าของอุตสาหกรรมภาพยนตร์ของทั้งสองประเทศและความร่วมมือในอุตสาหกรรมออนไลน์และดิจิทัล อีกทั้งจะเป็นการใช้สื่อภาพยนตร์เป็นเครื่องมือด้าน Soft Power เพื่อนําเสนอ ส่งเสริม และประชาสัมพันธ์ สร้างกระแสความนิยมของประเทศไทย เพื่อนําไปสู่ผลประโยชน์ด้านอื่นโดยเฉพาะการค้า การลงทุน และการท่องเที่ยวด้วย” นางสาวรัชดา กล่าว
............
กลุ่่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” ขึ้นเวทีประชุมสมัชชาใหญ่ BIE ที่ปารีส ประกาศไทยพร้อมเป็นเจ้าภาพ Expo2028 ชูจุดแข็งภูเก็ตแข่ง 4 ชาติ
วันอังคารที่ 21 มิถุนายน 2565
รองนายกรัฐมนตรี “อนุทิน” ขึ้นเวทีประชุมสมัชชาใหญ่ BIE ที่ปารีส ประกาศไทยพร้อมเป็นเจ้าภาพ Expo2028 ชูจุดแข็งภูเก็ตแข่ง 4 ชาติ
รองนายกรัฐมนตรี “อนุทิน” ขึ้นเวทีประชุมสมัชชาใหญ่ BIE ที่ปารีส ประกาศไทยพร้อมเป็นเจ้าภาพ Expo2028 ชูจุดแข็งภูเก็ตแข่ง 4 ชาติ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 20 มิ.ย. 2565 เวลา 14.00 น.ตามเวลาท้องถิ่น กรุงปารีส ประเทศฝรั่งเศส นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะได้นําเสนอความพร้อมของประเทศ (Country Presentation) ในการเป็นเจ้าภาพการจัดงาน เอ็กซ์โปวาระพิเศษ (Specialised Expo) ระหว่างการประชุมสมัชชาใหญ่ขององค์การนิทรรศการนานาชาติ (BIE) ครั้งที่ 170 ร่วมกับอีก 4 ประเทศ คือ ประเทศเซอร์เบียร์ สเปน อาร์เจนตินา และสหรัฐอเมริกา ณ กรุงปารีส ประเทศฝรั่งเศส
พร้อมกับการนําคณะเข้าร่วมเพื่อนําเสนอความพร้อมของประเทศไทย นายอนุทิน ได้นําสารจากพล.อ.ประยุทธ์ จันทร์โอชา นายกรัฐมนตรีและรมว.กลาโหม เพื่อแสดงเจตจํานงในนามประเทศไทยในการเป็นเจ้าภาพจัดงาน Expo 2028-Phuket, Thailand เสนอต่อที่ประชุมสมัชชาใหญ่ BIE
นายอนุทิน กล่าวในการนําเสนอความพร้อมของประเทศไทยย้ําถึงจุดเด่นของจังหวัดภูเก็ตซึ่งจะเป็นสถานที่จัดงานในด้านต่าง ๆ ทั้งการเป็นจุดหมายปลายทางของนักท่องเที่ยวจากทั่วโลก ได้รับการจัดอันดับให้เป็น 1 ใน 10 เมืองของโลกที่มีความเหมาะสมในการเป็นสถานที่ทํางานไปเที่ยวพักผ่อนไป (Workation) มีโครงสร้างสนับสนุนการท่องเที่ยวที่ครบถ้วน ทักษะในการสื่อสารภาษาต่างประเทศของคนในพื้นที่ บริการทางด้านสุขภาพที่มีมาตรฐาน
นอกจากนี้ จังหวัดภูเก็ตมีบทบาทสําคัญในการดําเนินโครงการ “Phuket Sandbox” ซึ่งความร่วมมือของทุกภาคส่วนในจังหวัดภูเก็ต สามารถสร้างต้นแบบการฟื้นฟูการท่องเที่ยวหลังเผชิญการแพร่ระบาดของโควิด-19 ให้พื้นที่อื่น ๆ ของประเทศไทยและต่างประเทศ และทําให้การท่องเที่ยวไทยกลับมาเข้มแข็งอีกครั้ง
รองนายกรัฐมนตรี ย้ํากับที่ประชุมถึงความมุ่งมั่นของประเทศไทย โดยขณะนี้รัฐบาลได้มอบหมายหน่วยงานที่เกี่ยวข้องเตรียมความพร้อมในด้านต่าง ๆ ขณะที่จังหวัดภูเก็ตได้จัดเตรียมสถานที่ซึ่งประกอบด้วยสิ่งอํานวยความสะดวกครบครันสําหรับสนับสนุนการจัดงาน
รองนายกรัฐมนตรี กล่าวต่อที่ประชุมว่าประเทศไทยจะจัดงานครั้งนี้ภายใต้แนวคิด ชีวิตแห่งอนาคต แบ่งปันความรุ่งเรือง อยู่ร่วมกันเป็นหนึ่งเดียว (Future of Life:Living in Harmony, Sharing Prosperity) Expo 2028-Phuket, Thailand เพื่อสะท้อนถึงความท้าทายที่ทั่วโลกเผชิญร่วมกัน ทั้งภาวะเศรษฐกิจตกต่ํา สันติภาพระหว่างประเทศที่ถูกคุกคาม และกําลังมุ่งหน้าสู่สังคมผู้สูงอายุ แต่โลกก็ต้องมองเห็นอนาคตที่สดใสและการร่วมแรงร่วมใจระหว่างกัน
“หากประเทศไทยได้รับเลือก EXPO 2028 – Phuket, Thailand จะเป็นครั้งแรกในเอเชียตะวันออกเฉียงใต้ ซึ่งมีประชากรอยู่กว่า 600 ล้านคน ซึ่งทุกประเทศพร้อมจะพัฒนาไปพร้อมกันและงาน Expo ครั้งนี้จะทําหน้าที่เป็นเวทีที่จะทําให้ทุกประเทศไปสู่อนาคตที่สดใสไปด้วยกัน ผมในฐานะรองนายกรัฐมนตรีได้นําคณะมาครั้งนี้แสดงถึงความมุ่งมั่นอย่างแท้จริงของประเทศไทย” รองนายกรัฐมนตรี กล่าว
น.ส.ไตรศุลี กล่าวว่า ในการนําเสนอความพร้อมในครั้งนี้ ยังมีผู้แทนจากหน่วยงานรัฐและเอกชนร่วมนําเสนอข้อมูลความพร้อมในมิติต่าง ๆ อาทิ นายภูมิกิตติ์ รักแต่งาม นายกสมาคมธุรกิจการท่องเที่ยวจังหวัดภูเก็ต ได้นําเสนอความพร้อมและการสนับสนุนจากภาคธุรกิจท่องเที่ยวในการรองรับคณะผู้จัดงาน และนักท่องเที่ยวที่จะเดินทางเข้าจังหวัดภูเก็ต ///
รัฐบาลไทย-ข่าวทำเนียบรัฐบาล-รมว.เฮ้ง ควง 2 อธิบดีลงระนอง ตรวจเยี่ยมศูนย์ CI ศูนย์ PIPO บริหารจัดการต่างด้าวทั้งระบบ
วันพฤหัสบดีที่ 26 พฤษภาคม 2565
รมว.เฮ้ง ควง 2 อธิบดีลงระนอง ตรวจเยี่ยมศูนย์ CI ศูนย์ PIPO บริหารจัดการต่างด้าวทั้งระบบ
วันที่ 26 พฤษภาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายไพโรจน์ โชติกเสถียร อธิบดีกรมการจัดหางาน นายนิยม สองแก้ว อธิบดีกรมสวัสดิการและคุ้มครองแรงงาน ตรวจเยี่ยมการดําเนินงานของศูนย์ควบคุมการแจ้งเข้า – ออกเรือประมงระนอง
(Port In - Port Out : PIPO) จังหวัดระนองโดยมี นายนพสิทธิ์ อุดมสุวรรณกุล รองผู้ว่าราชการจังหวัดระนอง ให้การต้อนรับ ณ ด่านตรวจประมงระนอง และตรวจเยี่ยมศูนย์พิจารณาอนุญาตให้อยู่ในราชอาณาจักร อนุญาตให้ทํางาน และออกเอกสารรับรองบุคคล จังหวัดระนอง (Certificate of Identity : CI) เพื่อตรวจเยี่ยมขั้นตอนการให้บริการและติดตามการทํางานของข้าราชการภายในศูนย์
นายสุชาติ กล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้ให้ความสําคัญกับการขับเคลื่อนนโยบายป้องกันและแก้ไขปัญหาการค้ามนุษย์ด้านแรงงานรวมทั้งการบริหารจัดการแรงงานต่างด้าวอย่างเป็นระบบเพื่อแก้ไขปัญหาขาดแคลนแรงงาน ในวันนี้ผมพร้อมด้วยท่านอธิบดีกรมการจัดหางาน ท่านอธิบดีกรมสวัสดิการและคุ้มครองแรงงาน จึงได้ลงพื้นที่มาตรวจเยี่ยมการดําเนินงานของศูนย์ PIPO และศูนย์ CI เพื่อขับเคลื่อนนโยบายของรัฐบาลดังกล่าวเป็นไปอย่าง
มีประสิทธิภาพ รัดกุม เข้มงวด เพื่อแก้ไขปัญหาขาดแคลนแรงงาน และการทะลักของแรงงานที่ลักลอบเข้ามาทํางานในประเทศไทยหลังการเปิดประเทศ ซึ่งกระทรวงแรงงานยึดเป็นแนวทางการทํางานมาโดยตลอด ในวันนี้นอกจากการตรวจเยี่ยม ติดตามการทํางาน และให้คําแนะนําในการปฏิบัติหน้าที่แก่ข้าราชการในสังกัดกระทรวงแรงงานแล้ว ยังตั้งใจลงพื้นที่เพื่อรับฟังปัญหาผู้ประกอบการ และชี้แจงทําความเข้าใจกับนายจ้างที่ใช้แรงงานข้ามชาติเพื่อสามารถปฏิบัติตามแนวทางการปรับลดมาตรการการนําแรงงานต่างด้าวเข้ามาทํางานตามบันทึกความเข้าใจว่าด้วยความร่วมมือด้านแรงงาน (MOU) และการดําเนินการตามขั้นตอนที่มติครม.กําหนดได้อย่างถูกต้อง
นายสุชาติ กล่าวต่อว่า สําหรับสถานการณ์ด้านแรงงานต่างด้าวของจังหวัดระนอง มีแรงงานข้ามชาติที่ได้รับอนุญาตทํางานอยู่ในพื้นที่ จํานวน 34,111 คน มีการยื่นแบบคําร้องขอนําแรงงานสัญชาติเมียนมามาทํางานในประเทศ ตาม MOU ผ่านทางจังหวัดระนองแล้ว 2,234 และการนําเข้าแรงงานข้ามชาติตาม MOU หลังปรับมาตรการ จํานวน 222 คน เป็นชาย 212 คน และหญิง 10 คน อยู่ในกิจการก่อสร้าง 192 คน และกิจการต่อเนื่องการเกษตร 30 คน โดยมีการจัดเตรียมศูนย์กักกันแบบ OQ รองรับแรงงานข้ามชาติที่เข้ามาทํางานตาม MOU และตามมาตรา 64 ไว้จํานวน 5 แห่ง รองรับแรงงานข้ามชาติได้สูงสุดครั้งละ 930 คน ผลการดําเนินการของศูนย์ CI ออกเล่ม 40,387 ฉบับ อนุมัติใบอนุญาตทํางาน 10 ฉบับ เปลี่ยนแปลงรายการ 33,884 ครั้ง
ส่วนผลการดําเนินการศูนย์ควบคุมการแจ้งเข้า - ออก เรือประมง จังหวัดระนอง (Port In – Port Out : PIPO) แจ้งเข้า – ออกเรือ รวม 4,418 ครั้ง แจ้งเข้าแรงงานทั้งสิ้น 22,017 คน ประกอบด้วย คนไทย 3,912 คน แรงงานข้ามชาติ 18,105 คน แจ้งออกแรงงานทั้งสิ้น 22,050 คน ประกอบด้วย คนไทย 3,828 คน แรงงานข้ามชาติ 18,222 คน
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 19 ของกระทรวงอุตสาหกรรม
วันจันทร์ที่ 18 กรกฎาคม 2565
ปลัดกอบชัยฯ เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 19 ของกระทรวงอุตสาหกรรม
ปลัดกอบชัยฯ เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 19 ของกระทรวงอุตสาหกรรม
วันนี้ (18 กรกฎาคม 2565) เวลา 13.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 19 ของกระทรวงอุตสาหกรรม ซึ่งจัดขึ้นระหว่างวันที่ 18 – 27 กรกฎาคม 2565 มีผู้เข้าอบรมทั้งสิ้น จํานวน 65 คน การจัดอบรมสัมมนาดังกล่าว มีวัตถุประสงค์ เพื่อเสริมสร้างสมรรถนะ ทักษะที่จําเป็นในการปฏิบัติราชการและการเป็นข้าราชการที่ดี ณ ห้อง อก.2 ชั้น 3 อาคารสํานักงานปลัดกระทรวงอุตสาหกรรม และผ่านโปรแกรม ZOOM
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้ประธานองค์การส่งเสริมการค้าต่างประเทศของญี่ปุ่น และคณะกรรมาธิการวิจัยทางเศรษฐกิจของหอการค้าญี่ปุ่น-กรุงเทพฯ เข้าพบ
วันจันทร์ที่ 28 มิถุนายน 2564
รัฐมนตรีสุริยะฯ ให้ประธานองค์การส่งเสริมการค้าต่างประเทศของญี่ปุ่น และคณะกรรมาธิการวิจัยทางเศรษฐกิจของหอการค้าญี่ปุ่น-กรุงเทพฯ เข้าพบ
ให้ประธานองค์การส่งเสริมการค้าต่างประเทศของญี่ปุ่น และคณะกรรมาธิการวิจัยทางเศรษฐกิจของหอการค้าญี่ปุ่น-กรุงเทพฯ เข้าพบ  ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (28 มิถุนายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายทาเคทานิ อัทสึชิ ประธานองค์การส่งเสริมการค้าต่างประเทศของญี่ปุ่น (JETRO Bangkok) และคณะกรรมาธิการวิจัยทางเศรษฐกิจของหอการค้าญี่ปุ่น-กรุงเทพฯ (JCCB) เข้าพบ เพื่อรายงานสรุปผลการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจําครึ่งปีแรก พ.ศ.2564 พร้อมแนะนําคณะกรรมาธิการวิจัยทางเศรษฐกิจของหอการค้าญี่ปุ่น-กรุงเทพฯ ชุดใหม่ โดยมีนายกฤชนนท์ อัยยะปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นางสาวพะเยาว์ คํามุข รองผู้อํานวยการสํานักงานเศรษฐกิจอุตสาหกรรม ร่วมหารือ ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม. เห็นชอบ "24 พ.ค." ของทุกปี เป็นวันป่าชุมชนแห่งชาติ ตั้งเป้ามีป่าชุมชนทั่วประเทศ 15,000 แห่ง
วันพุธที่ 12 มกราคม 2565
ครม. เห็นชอบ "24 พ.ค." ของทุกปี เป็นวันป่าชุมชนแห่งชาติ ตั้งเป้ามีป่าชุมชนทั่วประเทศ 15,000 แห่ง
.....
ที่ประชุม ครม. (11 ม.ค. 65) มีมติเห็นชอบให้วันที่ 24 พฤษภาคมของทุกปีเป็นวันป่าชุมชนแห่งชาติ สืบเนื่องจากพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯ ให้ตราพระราชบัญญัติป่าชุมชน พ.ศ.2562 ในวันที่ 24 พฤษภาคม 2562
.
โดยเจตนารมณ์พระราชบัญญัติป่าชุมชน พ.ศ.2562 นั้น มุ่งเน้นให้ชุมชนสามารถจัดการป่าชุมชน ช่วยกันดูแลรักษาพร้อมกับได้รับประโยชน์ไปด้วยกัน
.
ซึ่งจะส่งผลให้ทรัพยากรธรรมชาติ สิ่งแวดล้อม ความหลากหลายทางชีวภาพของประเทศ เกิดความสมบูรณ์เพิ่มขึ้นและยั่งยืน ตลอดจนช่วยพัฒนาคุณภาพชีวิต เศรษฐกิจ และสิ่งแวดล้อมของชุมชนได้อย่างป็นรูปธรรม
.
ปัจจุบันประเทศไทยมีป่าชุมชนแล้ว 11,327 แห่ง และมีชุมชนที่มีส่วนร่วม 13,028 หมู่บ้าน เนื้อที่รวม 6.29 ล้านไร่ โดยรัฐบาลมีเป้าหมายจัดตั้งป่าชุมชนทั่วประเทศให้ได้ 15,000 แห่ง เนื้อที่รวมประมาณ 10 ล้านไร่
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“กอช. ชวนสมาชิกและประชาชนทั่วไป เป็นเพื่อนกับ กอช. ผ่านไลน์ @nsf.th”
วันจันทร์ที่ 11 ตุลาคม 2564
“กอช. ชวนสมาชิกและประชาชนทั่วไป เป็นเพื่อนกับ กอช. ผ่านไลน์ @nsf.th”
กอช. เชิญชวนสมาชิกและประชาชนทั่วไป เป็นเพื่อนไลน์กับ กอช. เพียงเสิร์ชคําว่า “@nsf.th” และ กอช. มีจัดกิจกรรมโปรโมชั่น จัดการค่าใช้จ่ายผ่านบัตรเคดิตแลกแต้มเป็นเงินออม “เปลี่ยนแต้มบัตรเครดิต เป็นเงินออมสะสมเข้า กอช.” ผ่านแอปพลิเคชัน ChomCHOB (ชมชอบ)
กองทุนการออมแห่งชาติ หรือ กอช. เชิญชวนสมาชิกและประชาชนทั่วไป เป็นเพื่อนไลน์กับ กอช. เพียงเสิร์ชคําว่า “@nsf.th” และ กอช. มีจัดกิจกรรมโปรโมชั่น จัดการค่าใช้จ่ายผ่านบัตรเคดิตแลกแต้มเป็นเงินออม “เปลี่ยนแต้มบัตรเครดิต เป็นเงินออมสะสมเข้า กอช.” ผ่านแอปพลิเคชัน ChomCHOB (ชมชอบ) สอบถามข้อมูลเพิ่มเติมได้ที่ สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนสมาชิกและประชาชนทั่วไป แอดไลน์ กอช. เพียงเสิร์ชคําว่า “@nsf.th” เพื่อเพิ่มความสะดวกสบายให้สมาชิกตรวจสอบสิทธิ สมัครสมาชิก ติดตามข่าวสาร กิจกรรม รวมถึงสิทธิประโยชน์ต่างๆ และ กอช. ได้ร่วมกับบริษัท ชมชอบกรุ๊ป จํากัด จัดการค่าใช้จ่ายผ่านบัตรเคดิตแลกแต้มเป็นเงินออม ในโครงการ “เปลี่ยนแต้มบัตรเครดิต เป็นเงินออมสะสมเข้า กอช.” สมาชิกทําการโหลดแอปพลิเคชัน ChomCHOB (ชมชอบ) เลือกเมนู Exchange เลือกธนาคารที่สมาชิกมีบัตรเครดิตของธนาคารพาณิชย์ที่เข้าร่วม หลังจากนั้นทํารายการแลกแต้ม 50 คะแนน เป็นเงินออม 50 บาท จากนั้นแต้มคะแนนจะปรากฎในหน้าจอระบบ เลือกเมนูเป็นแต้มอื่นๆ เลือกเมนู กอช. กรอกข้อมูลรายละเอียดต่างๆ ให้ครบถ้วน เมื่อสมาชิกทํารายการสําเร็จ แต้มคะแนนจะเปลี่ยนเป็นเงินออมสะสมเข้า กอช. ทั้งนี้ สมาชิก กอช. สามารถดูรายละเอียดเพิ่มเติมได้ที่ แอปพลิเคชัน กอช. เว็บไซต์ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-เปิด 10 ประเภท อาชีพอิสระ สร้างงาน สร้างรายได้ รองรับสถานการณ์โควิด-19 เรียนผ่านออนไลน์ได้ กว่า 199 อาชีพ
วันพฤหัสบดีที่ 12 พฤษภาคม 2565
เปิด 10 ประเภท อาชีพอิสระ สร้างงาน สร้างรายได้ รองรับสถานการณ์โควิด-19 เรียนผ่านออนไลน์ได้ กว่า 199 อาชีพ
.....
ในช่วงสถานการณ์การแพร่ระบาดของโรคโควิด – 19 ที่ประชาชนบางส่วนมีรายได้ลดลงหรือตกอยู่ในภาวะว่างงานชั่วคราว กรมการจัดหางาน ได้เตรียมข้อมูลอาชีพอิสระเพื่อเป็นทางเลือกให้กับประชาชนใช้ต่อยอดการประกอบอาชีพ แบ่งเป็น 10 หมวดหมู่ จํานวน 199 อาชีพ ซึ่งเป็นอาชีพที่ทําได้ง่าย รายได้ดี เป็นที่นิยมเหมาะกับทุกเพศทุกวัย
.
ผู้ที่สนใจสามารถเข้าชมได้ที่เว็บไซต์กองส่งเสริมการมีงานทํา กรมการจัดหางาน www.doe.go.th/vgnew เลือกหัวข้อ “อาชีพอิสระ 2022” ซึ่งประกอบไปด้วยข้อมูลและคลิปสาธิต 10 ประเภทอาชีพอิสระ ที่สามารถเรียนรู้ผ่านช่องทางออนไลน์ได้
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับมาตรฐานงานทางในโครงข่าย เริ่มซ่อมสร้างเส้นทางสาย ตร.4022 จังหวัดตราด
วันศุกร์ที่ 18 กุมภาพันธ์ 2565
กรมทางหลวงชนบท ยกระดับมาตรฐานงานทางในโครงข่าย เริ่มซ่อมสร้างเส้นทางสาย ตร.4022 จังหวัดตราด
เพื่อเพิ่มประสิทธิภาพความสะดวกปลอดภัยให้กับผู้ใช้เส้นทาง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 3 (ชลบุรี) ดําเนินการซ่อมสร้างถนนทางหลวงชนบทสาย ตร.4022 แยกทางหลวงแผ่นดินหมายเลข 3159 - บ้านตรอกกระสังข์ อําเภอเขาสมิง จังหวัดตราด โดยวิธีการปรับปรุงคุณภาพวัสดุชั้นทางเดิมแล้วนํากลับมาใช้งานใหม่ (Pavement In - Place Recycling) แล้วเสริมผิวจราจรด้วยแอสฟัลท์ติกคอนกรีต รวมระยะทาง 2 กิโลเมตร ซึ่งวิธีดังกล่าวจะใช้ระยะเวลาการดําเนินงานที่รวดเร็ว สามารถเปิดการจราจรได้ทันทีหลังจากดําเนินการแล้วเสร็จ เป็นการซ่อมบํารุงเส้นทางเพื่อเพิ่มความสามารถในการรองรับน้ําหนักและปริมาณยานพาหนะที่จะเพิ่มขึ้นในอนาคต รวมทั้งเพิ่มประสิทธิภาพความสะดวกปลอดภัยในการเดินทางระหว่างตําบลและหมู่บ้านให้กับประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานงานทางเพื่อสนับสนุนการคมนาคมขนส่งและการเดินทางอย่างสะดวกรวดเร็วและปลอดภัย ปัจจุบันเริ่มดําเนินการไปแล้วร้อยละ 23 ซึ่งอยู่ในขั้นตอนของงานชั้นพื้นทาง โดยคาดว่าจะดําเนินการแล้วเสร็จในเดือนเมษายน 2565
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
วันศุกร์ที่ 15 ตุลาคม 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
จากข้อมูล ณ วันที่ 14 ต.ค.2564 โครงการคนละครึ่ง ระยะที่ 3 มีผู้ใช้สิทธิสะสมจํานวน 25.08 ล้านราย มียอดการใช้จ่ายสะสมรวม 94,458.2 ล้านบาท และโครงการยิ่งใช้ยิ่งได้ มีประชาชนผู้ใช้สิทธิจํานวน 81,929 คน มียอดใช้จ่ายส่วนประชาชนสะสมทั้งหมด 2,603.8 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 14 ตุลาคม 2564 โครงการคนละครึ่ง ระยะที่ 3 มีผู้ใช้สิทธิสะสมจํานวน 25.08 ล้านราย จากผู้ได้รับสิทธิรวม 27.64 ล้านราย โดยมียอดการใช้จ่ายสะสมรวม 94,458.2 ล้านบาท แบ่งเป็นเงินที่ประชาชนจ่ายสะสม 48,005.4 ล้านบาท และรัฐร่วมจ่ายสะสม 46,452.7 ล้านบาท และโครงการยิ่งใช้ยิ่งได้ มีประชาชนผู้ใช้สิทธิจํานวน 81,929 คน จากจํานวนผู้ได้รับสิทธิกว่า 4.7 แสนราย โดยมียอดใช้จ่ายส่วนประชาชนสะสมทั้งหมด 2,603.8 ล้านบาท โดยมีมูลค่าการใช้จ่ายสะสมที่นํามาคํานวณสิทธิ e-Voucher 2,054 ล้านบาท และคิดเป็นมูลค่าสะสม e-Voucher ทั้งสิ้นกว่า 224 ล้านบาท และมูลค่าการใช้จ่ายส่วน e-Voucher สะสมกว่า 130.5 ล้านบาท
สําหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์มล่าสุด (ณ วันที่ 15 ตุลาคม 2564 เวลา 08.00 น.) โครงการคนละครึ่ง ระยะที่ 3 มีการใช้จ่ายสะสมประมาณ 361.9 ล้านบาท แบ่งเป็นเงินที่ประชาชนจ่าย 186.4 ล้านบาท และรัฐร่วมจ่าย 175.5 ล้านบาท สําหรับโครงการยิ่งใช้ยิ่งได้มีการใช้จ่ายสะสมกว่า 285,000 บาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มขณะนี้ มีจํานวนกว่า 60,000 ราย
ประชาชนสามารถใช้จ่ายในโครงการฯ ได้จนถึงวันที่ 31 ธันวาคม 2564 และประชาชนที่สนใจเข้าร่วมโครงการคนละครึ่ง ระยะที่ 3 ยังสามารถลงทะเบียนอย่างต่อเนื่องได้ตั้งแต่เวลา 06.00 – 22.00 น. ของทุกวัน จนกว่าจะครบ 28 ล้านสิทธิ ซึ่งยังมีสิทธิเหลือกว่า 2.6 แสนสิทธิ ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง” สําหรับโครงการยิ่งใช้ยิ่งได้ สามารถลงทะเบียนผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอปพลิเคชัน “เป๋าตัง” จนกว่าจะครบ 1 ล้านสิทธิ ซึ่งยังมีสิทธิคงเหลือกว่า 5.2 แสนสิทธิ
สํานักงานเศรษฐกิจการคลัง  halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน)  โทร. 02-111-1122 (ตลอด 24 ชั่วโมง)